open-index/open-wikipedia-markdown huggingface dataset:
Georg Christian Nanne

**Georg Christian Nanne** (* 1791 in Dannenbarg; † 1862 in Hannover) weer en düütschen Verwaltungsbeamten.

Nanne is 1791 as Söhn von Carstine Dorothea Catharina, borene Hencke, un den Verwaltungsbeamten Georg Heinrich Friedrich Nanne (1761–1795) in Dannenbarg boren. He weer bet Michaelis 1809 Schöler op dat Katharineum in Lübeck un hett sik an’n 26. Oktober 1809 för en Studium von de Juristeree an de Universität Göttingen inschreven. In Göttingen is he na studentsche Stammböker woll 1810 Maat von dat Corps Hannovera Göttingen worrn. In de Befre’ungskriege weer he 1813 bet 1815 as Freewilligen Soldaat un hett ok in de Slacht bi Waterloo fuchten. Na Studium un Soldatentied is he in’n hannöverschen Verwaltungsdeenst gahn. He is 1818 Amtsassesser in dat Amt Liebenburg worrn un weer denn bi de Stadtvaagdie Hannover un in de Ämter Medingen, Horborg un Neehuus.

Nadem de Amtmann von dat Amt Mesborg, Christoph Friedrich Sarnighausen, 1834 doodbleven is, hett Nanne as Amtsassesser dat Leid över dat Amt övernahmen. 1836 is he richtigen Amtmann worrn. 1838 hett Claus von der Decken dat Amt Mesborg övernahmen. Nanne is denn as Amtmann in dat Amt Wustrow versett worrn. 1853 güng he in Rohstand.

Nanne weer verheiraadt un harr een Söhn. He hett von dat Königriek Hannover de Waterloo-Medallje kregen.

## Footnoten
Adolf Arenhold

**Adolf Arenhold** (* üm 1803 in Hannover; † 1857 in Oosterholt) weer en düütschen Verwaltungsbeamten.

Arenhold is as Söhn von’n Hoffraad Adolf Johann Gustav Arenhold (1768–1854) in Hannover boren. He hett sik an’n 31. Oktober 1821 an de Universität Göttingen inschreven un Juristeree studeert. In siene Tied in Göttingen weer he Maat von dat Corps Hannovera Göttingen. Na dat Enn von dat Studium 1824 is he in’n hannöverschen Verwaltungsdeenst gahn un 1826 Auditer bi dat Amt Reinhusen worrn. In dat Johr kreeg he ok dat Amt as Kanoniker von dat Stift St. Peter un Paul in Bewick.

1830 weer he Amtsassesser bi dat Amt Hannover un gliektiedig as Redaktör Bidreger to dat hannöversche Intelligenz-Comptoir. 1836 is he in dat Amt Deepnau versett worrn un 1845 in dat Amt Stolzenau. 1853 keem he as Amtmann in dat Amt Oosterholt. Dor is he 1856 in Rohstand gahn un een Johr later doodbleven.

Arenhold hett Antonie Reiche freet. De beiden harrn twee Söhns. Sien jüngeren Broder Lüder Arenhold weer Amtmann in dat Amt Soltau.

## Footnoten
Arenhold

**Arenhold** is de Familiennaam von

* Adolf Arenhold (üm 1803–1857), düütschen Verwaltungsbeamten,
* Gerhard Justus Arenhold (1707–1775), düütschen Bomeester, Teekner un Maler,
* Ida Arenhold (1798–1863), düütsche Pionierin von de Sozialförsorg,
.
Rieme

**Rieme**, ouk **Räime**,(hougdüütsk:*Rehme*) is en Stadtdeel van oustwestfölsken Stadt Bad Öinusen in’n Kruis Minnen-Lübke.

## Geographie
Rieme liggt südlik van de Wiehen un westlik van’r Werser. In’n Ousten annersiets de Werser de Oordele Holtrup un Koustiere, de ol no de Porta Westfalica, in’n Nourden an de Stadtdele Däime un Äidinghusen, in’n Westen geiht et rup up de Lohe. Südern liggt Vleode in’n Kruis Hiarwede.

## Historie

Rieme stund 753 dat eerste Mool in’n fränksken Ruiksanalen. Bummelig van 800 an af is de Middelpunkt van en Kerkengemene. De romaniske Laurentiuskerke vandage is ut’n 12. Johrhundert un 1890–1892 in’n neoromanisken Stil no wat an. In’n 18. Johrhundert bu man donne bui’n Dörp Rieme de Saline Neusalzwerk un ouk de eerste Thermalborn van de Öinuser Staatsbad. 1843 worde iut den Dörp Däime, Äidinghusen, Rehme-Niederbecksen, Volmerdingsen, Werste und Wulferdingsen dat Amt Räime billt.
                                                                                                                   
Wegen de kommunalen Niegldern worde de vörmals sülvstannige Gemene no Öinusen ingledert. Vördem was Rieme en Deel van’n Amt Rieme mit’n Sitt in Werste in’n Kruis Minnen.

## Verkehr
Rieme liggt an’r Autobahn 2 mit’n Autobahnkrüüz Öinusen un an’n Bundsstroten 61 un 514.
De Werser kann kümmt man över de Autobahnbrügge röver oder mit de Fähre röver.

## Lüde ut Räime
* Fritz Tarnow (1880–1951),  Soschaaldemokrat,  Parlamentarie in’n Ruiksdag in’r Tuid van’r Weimarer Republik

## Literatuur
* Andreas Huneke, Rico Quaschny (Hrsg.): *Rehme. 1250 Jahre Orts- und Heimatgeschichte eines Minden-Ravensberger Dorfes.* 2. Auflage. Verlag für Regionalgeschichte, Bielefeld 2003, ISBN 3-89534-485-0.

## Borns
Lüder Arenhold (Amtmann)

**Lüder Arenhold** (* 1807 in Hannover; † 8. September 1854 in München) weer en düütschen Verwaltungsbeamten.

Arenhold is 1807 as Söhn von’n Hoffraad Adolf Johann Gustav Arenhold (1768–10. November 1854) in Hannover boren. De Verwaltungsbeamte Adolf Arenhold weer sien Broder. Na de Schooltied in Holsminn hett he sik an’n 24. Oktober 1826 an de Universität Göttingen inschreven un dor Juristeree studeert. An’n 4. November 1828 hett he sik noch en tweet Maal in Göttingen inschreven. In siene Tied in Göttingen weer he Maat von dat Corps Hannovera Göttingen. Na dat Studium is he in’n hannöverschen Verwaltungsdeenst gahn un is 1832 Amtsauditer bi dat Amt Blumenau worrn.

1836 keem he as Amtsassesser in dat Amt Neehuus, 1845 in dat Amt Hardegsen un 1850 in dat Amt Ilten. 1852 is he Amtmann von dat Amt Soltau worrn. Twee Johr later is he op en Reis in München doodbleven.

## Footnoten
Wiertzen

**Wiertzen** () is en Dörp in de Gemeen Heeßel (Samtgemeen Zeven) in’n Landkreis Rodenborg, Neddersassen. Bi Wiertzen höört ok de lüttere Oort Hanraad mit bi.

## Geografie

Wiertzen liggt an de Oost, in de von Süden her de Obeek münnt.

De Naveröörd sünd Bötzen un Oosterbötzen in’n Noorden, Maschhorst un Langenfelden in’n Noordoosten, Hanraad, Lütt Meckels un Groot Meckels in’n Oosten, Freyersen un Rüspel in’n Süden, Frankenbossel in’n Süüdwesten, Ahoff, Adiek un Wiersdörp in’n Westen un Heeßel un Oosterheeßel in’n Noordwesten.

## Historie

Wiertzen kummt an’n 17. März 986 as *Uuiredeshusun* toeerst in en Oorkunn von König Otto III. vör, in de he dat Verhältnis twüschen dat Klooster Heeßel un dat Arzbisdom Bremen regelt.

In’n Eersten Weltkrieg sünd teihn Soldaten ut Wiertzen fullen oder vermisst un in’n Tweten Weltkrieg 44.

### Verwaltungsgeschicht

In de Franzosentied von 1810 bet 1814 hett de Oort to de Mairie Zeven in’n Kanton Zeven höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1885 to de Böörd Heeßel in dat Amt Zeven tohöört. Na 1885 weer dat in’n Kreis Zeven. 1932 is dat Deel von’n Landkreis Bremervöör worrn un 1977 von’n Landkreis Rodenborg.

1929 is de Naveroort Freyersen Deel von de Gemeen Wiertzen worrn. Disse Gemeen Wiertzen is mit de Gemeenreform in Neddersassen an’n 1. März 1974 an de Gemeen Heeßel kamen, de to de Samtgemeen Zeven höört.

### Inwahnertall

### Religion

Wiertzen is evangeelsch-luthersch präägt un höört to dat Kaspel von de Viti-Kark in Heeßel.

För de Kathoolschen is de Christ-König-Kark in Zeven tostännig, de siet 1. November 2006 to de Karkengemeen Corpus Christi in Rodenborg tohöört.

## Kultur

En Denkmaal för de Fullenen ut de twee Weltkrieg’ steiht an de Straat na Heeßel.

## Weertschop un Infrastruktur

Wiertzen hett en egene freewillige Füürwehr.

### Verkehr

Wiertzen liggt an de Landsstraat 142, de in’n Westen över Wiersdörp na Zeven an de Bundsstraat 71 ran geiht un in’n Süüdosten över Groot Meckels na Zittens un Töst. De Kreisstraat 130 geiht in’n Noordwesten na Oosterheeßel un Heeßel un in’n Süden na Freyersen un Rüspel.

De nächste Autobahn is de Autobahn 1 (Afsnidd Hamborg–Bremen). De Opfohrt 47 Zittens liggt so teihn Kilometer in’n Oosten von Wiertzen un de Opfohrt 48 Elsdörp so teihn Kilometer in’n Süden.

De nächsten Bahnhööv sünd so bi 23 Kilometer wied weg in’n Süüdoosten de Bahnhoff Scheeßl un de Bahnhoff Lauenbrüch an de Bahnlien Hamborg–Bremen un bi 21 Kilometer wied weg in’n Noordoosten de Bahnhoff Harsfeld an de Bahnlien Bremerhoben–Buxthu. De Bahnlien Wilst–Töst löppt direkt an Wiertzen langs un harr in’n Oort en Bahnhoff. Personenverkehr hett dat hier von 1917 bet 1971 geven.

## Footnoten



## Weblenken
Hollenhoff

De **Hollenhoff** () is en lütten Oort in de Gemeen Zeven in’n Landkreis Rodenborg, Neddersassen. De Oort höört polietsch al von öllers bi Brüttendörp mit bi.

## Geografie

En knappen Kilometer in’n Westen flütt de Baad an’n Oort langs.

De Naveröörd sünd Brüttendörp un Wist in’n Noordoosten, Osenhorst in’n Süüdoosten, Wehldörp mit Wehldörperholt in’n Süden, Hemel in’n Westen un Brümmerhoff in’n Noordwesten.

## Historie

Vondaag bedrievt en Besitters von’n Hollenhoff en grote Biogas-Anlaag.

### Verwaltungsgeschicht

In de Franzosentied von 1810 bet 1814 hett de Oort to de Mairie Jeem in’n Kanton Rodenborg höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1885 to de Huusvaagdie Zeven in dat Amt Zeven tohöört. Na 1885 weer dat in’n Kreis Zeven. 1932 is dat Deel von’n Landkreis Bremervöör worrn un 1977 von’n Landkreis Rodenborg.

De Oort is an’n 1. März 1974 as Deel von Brüttendörp mit de Gemeenreform in Neddersassen an de Gemeen Zeven kamen.

### Inwahnertall

### Religion

De Hollenhoff is evangeelsch-luthersch präägt un höört to dat Kaspel von de Vitus-Kark in Zeven.

För de Kathoolschen is de Christ-König-Kark in Zeven tostännig, de siet 1. November 2006 to de Karkengemeen Corpus Christi in Rodenborg tohöört.

## Weertschop un Infrastruktur

### Verkehr

De Hollenhoff liggt an de Bundsstraat 71, de in’n Noorden över Brüttendörp na Zeven, Sürsen un Bremervöör geiht un in’n Süden över Wehldörp un Bokel na Rodenborg.

De nächste Autobahn is de Autobahn 1. De Opfohrt 49 Bokel liggt so söven Kilometer in’n Süden von Hollenhoff.

De nächste Bahnhoff is so bi 19 Kilometer wied weg in’n Süüdoosten de Bahnhoff Rodenborg an de Bahnlien Hamborg–Bremen.

## Footnoten
Gustav von Wick

**Carl Wilhelm Hans Friedrich Ludwig  von Wick** (* 27. Januar 1821 in Wateln; † 18. Juli 1899 in Hannover) weer en düütschen Verwaltungsbeamten.

Von Wick is 1821 as Söhn von’n hannöverschen Kapitän Gustav von Wick in Wateln boren. Sien Vader dee ut Württemberg stammen. He hett an de Universität Göttingen studeert un is dor 1840 Maat von dat Corps Lunaburgia Göttingen worrn. Na dat Studium is he in’n hannöverschen Verwaltungsdeenst gahn. 1846 weer he Auditer in’t Amt Horborg un siet 1852 Polizeidirekter in Clausthal.

Later weer he Amtsassesser bi dat Amt Weener un bi dat Amt Bessenbrügge. Nadem Prüßen 1867 dat Königriek Hannover annekteert hett, is he Beamten in’n prüüßschen Staatsdeenst ween. He is he 1868 Amtshauptmann von dat Amt Fürstenau worrn.

As Amtshauptmann hett he von 1877 bet 1881 as Nafolger von Eugen Albert Heinrich Roth opdragswies gliektiedig dat Amt as Amtshauptmann von dat Amt Bessenbrügge un as Kreishauptmann von’n Kreis Bessenbrügge övernahmen. Aflööst hett em dor Emil Fuhrmann.

1884 is he Amtshauptmann von dat Amt Zeven worrn. Nadem an’n 1. April 1885 dat Amt oplööst un de Kreis Zeven nee billt worrn is, is von Wick dor de eerste Landraad ween. He is dat bet 1887 bleven. Em aflööst hett Bernhard Häger. In’n Rohstand hett he in Hannover leevt.

He hett an’n 1. September 1856  Adolfine Elise von Uslar-Gleichen (* 6. November 1835) freet.

## Footnoten
Hemel (Landkreis Rodenborg)

**Hemel** () is en lütten Oort in de Gemeen Zeven in’n Landkreis Rodenborg, Neddersassen. De Oort höört polietsch al von öllers bi Brümmerhoff mit bi.

## Geografie

Hemel liggt in en Rebeed, in dat sik Geest mit Heid un Moor afwesselt. An’n Süüdrand von’n Oort doot de Naturschuulrebeden Hemelsmoor un Bullensee liggen.

De Naveröörd sünd Badenst in’n Noorden, Olendörp in’n Noordoosten, Brümmerhoff, Brüttendörp un Hollenhoff in’n Oosten, Wehldörp mit Wehldörperholt in’n Süüdoosten, Narbn, Winkeldörp un Steenfeld in’n Süden, Bülst in’n Süüdwesten, Westertimk un Karktimk in’n Westen un Oostertimk in’n Noordwesten.

## Historie

### Verwaltungsgeschicht

In de Franzosentied hett de Oort toeerst 1810 bet 1811 binnen dat Königriek Westfalen to de Mairie Godenst in’n Kanton Sürsen höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Karktimk in’n Kanton Otterbarg.

De Oort hett vör 1885 to de Huusvaagdie Zeven von dat Amt Zeven tohöört. Na 1885 weer dat in’n Kreis Zeven. 1932 is dat Deel von’n Landkreis Bremervöör worrn un 1977 von’n Landkreis Rodenborg.

1929 is de Gemeen Brümmerhoff oplööst un twüschen Olendörp un Oostertimk opdeelt worrn. Hemel keem an Oostertimk, dat egentliche Dörp Brümmerhoff an Olendörp. To’n 1. Oktober 1949 is Brümmerhoff denn aver wedder en egenstännige Gemeen worrn. Dorbi sünd de olen Delen von Brümmerhoff ut de Gemenen Oostertimk un Olendörp wedder tohoopslaten worrn. Ut de Gemeen Oostertimk weren dat in Hemel 32 Lüüd.

De Oort is as Deel von de Gemeen Brümmerhoff an’n 1. März 1974 an de Gemeen Zeven kamen.

### Inwahnertall

### Religion

Hemel is evangeelsch-luthersch präägt un höört to dat Kaspel von de Lambertus-Kark in Karktimk.

För de Kathoolschen is de Christ-König-Kark in Zeven tostännig, de siet 1. November 2006 to de Karkengemeen Corpus Christi in Rodenborg tohöört.

## Weertschop un Infrastruktur

### Verkehr

Hemel liggt an de Landsstraat 132 un de Kreisstraat 110. De L&nbsp;132 geiht in’n Noordoosten över Brümmerhoff na Brüttendörp an de Bundsstraat 71 mit Ansluss na Zeven un Rodenborg un in’n Süüdwesten över Steenfeld, Vörwark un Otterst na Otterbarg. De K&nbsp;110 geiht in’n Noordwesten von de L&nbsp;132 af na Oostertimk an de L&nbsp;133, de ünner annern wiedergeiht na Tarmst.

De nächste Autobahn is de Autobahn 1. De Opfohrt 49 Bokel liggt so twölv Kilometer in’n Süüdoosten von Hemel.

De nächste Bahnhoff is so bi 19 Kilometer wied weg in’n Süüdwesten de Bahnhoff Otterbarg an de Bahnlien Hamborg–Bremen.

## Footnoten





## Weblenken
Borgwall (Landkreis Rodenborg)

**Borgwall** () is en lütten Oort in de Gemeen Elsdörp (Samtgemeen Zeven) in’n Landkreis Rodenborg, Neddersassen. De Oort höört polietsch al von öllers bi Borg Elsdörp mit bi, wat en Deel von Elsdörp is.

## Geografie

Bi Borgwall münnt de Buschhorstbeek in de Au-Meh.

De Naveröörd sünd Hoffkoh, Wist un Bahnhoff Elsdörp in’n Noorden, Borg Elsdörp un Elsdörp in’n Noordoosten, Bockhorst in’n Oosten, Abbendörp in’n Süüdoosten, Heesdörp in’n Süden, Jeem in’n Süüdwesten un Wehldörp un Osenhorst in’n Noordwesten.

## Historie

### Verwaltungsgeschicht

In de Franzosentied von 1810 bet 1814 hett de Oort to de Mairie Zeven in’n Kanton Zeven höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1885 to de Böörd Elsdörp in dat Amt Zeven tohöört. Na 1885 weer dat in’n Kreis Zeven. 1932 is dat Deel von’n Landkreis Bremervöör worrn un 1977 von’n Landkreis Rodenborg.

In dat 19. Johrhunnert hebbt Borgwall un Borg Elsdörp noch mit Osenhorst en Gemeenverband billt, later is Osenhorst denn aver an Wist gahn un Borgwall un Borg Elsdörp an Elsdörp.

De Oort is an’n 1. März 1974 as Deel von de Gemeen Elsdörp mit de Gemeenreform in Neddersassen an de ne’e, gröttere Gemeen Elsdörp kamen.

### Inwahnertall

### Religion

Borgwall is evangeelsch-luthersch präägt un höört to dat Kaspel von de Allerhilligen-Kark in Elsdörp.

För de Kathoolschen is de Christ-König-Kark in Zeven tostännig, de siet 1. November 2006 to de Karkengemeen Corpus Christi in Rodenborg tohöört.

## Weertschop un Infrastruktur

### Verkehr

An Borgwall langs löppt de Kreisstraat 126, de in’n Noordoosten na Elsdörp, an de Landsstraat 131 ran un na Zittens to geiht un in’n Süüdwesten na Jeem un an de Bundsstraat 71. De L&nbsp;131 löppt in’n Süüdoosten na Scheeßl. De B&nbsp;71 löppt in’n Noorden na Zeven un von dor wieder över Sürsen na Bremervöör un in’n Süüdoosten na Rodenborg.

De nächste Autobahn is de Autobahn 1, de direkt an’n Hoff langsföhrt. De Opfohrt 48 Elsdörp liggt so een Kilometer in’n Noordoosten von Borgwall.

De nächste Bahnhoff is so bi 15 Kilometer wied weg in’n Süüdoosten de Bahnhoff Scheeßl an de Bahnlien Hamborg–Bremen. Fröher hett dat dichtbi ok Bahnhööv an de Bahnlien Bremervöör–Wasra geven. Dat weren de Bahnhoff Jeem dree Kilometer in’n Süden un de Bahnhoff Elsdörp dree Kilometer in’n Noorden. Personenverkehr hett dat dor von 1906 bet 1968 geven.

### Scholen

De Kinner ut Borgwall gaht op de Grundschool Elsdörp.

## Footnoten
Nindörp (Elsdörp)

**Nindörp** () is en Dörp in de Gemeen Elsdörp (Samtgemeen Zeven) in’n Landkreis Rodenborg, Neddersassen. De Oort höört polietsch al von öllers mit Volkens tohoop.

## Geografie

En beten mehr as een Kilometer in’n Oosten von Nindörp flütt de Oost langs. In’n Oosten liggt ok dat Naturschuulrebeed Magerweid süüdoosten Volkens.

De Naveröörd sünd Volkens un Groot Meckels in’n Noordoosten, Alpershusen, Homersen un Sootel in’n Süüdoosten, Hatz, Ehsdörp, Elsdörp un Poitzendörp in’n Süden, Rüspel un Frankenbossel in’n Westen un Freyersen un Weertzen in’n Noordwesten.

## Historie

### Verwaltungsgeschicht

In de Franzosentied von 1810 bet 1814 hett de Oort to de Mairie Groot Zittens in’n Kanton Zeven höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1885 to de Böörd Elsdörp in dat Amt Zeven tohöört. Na 1885 weer dat in’n Kreis Zeven. 1932 is dat Deel von’n Landkreis Bremervöör worrn un 1977 von’n Landkreis Rodenborg.

De Oort is an’n 1. März 1974 as Deel von de Gemeen Volkens mit de Gemeenreform in Neddersassen an de Gemeen Elsdörp kamen.

### Inwahnertall

### Religion

Nindörp is evangeelsch-luthersch präägt un höört to dat Kaspel von de Allerhilligen-Kark in Elsdörp.

För de Kathoolschen is de Christ-König-Kark in Zeven tostännig, de siet 1. November 2006 to de Karkengemeen Corpus Christi in Rodenborg tohöört.

## Kultur

### Verenen

In’n Schüttensport doot de Lüüd ut Nindörp in’n Schüttenvereen Rüspel-Volkens mit. De Schüttenvereen is an’n 6. Februar 1921 grünnt worrn.

## Weertschop un Infrastruktur

För Nindörp is de freewillige Füürwehr Volkens mit tostännig.

### Verkehr

Dör Nindörp löppt de Kreisstraat 126, de in’n Noordoosten över Volkens na Groot Meckels an de Landsstraat 142 ran geiht un in’n Süüdwesten över Poitzendörp in Elsdörp an de L&nbsp;131. Över de L&nbsp;142 besteiht Ansluss na Zittens un över de L&nbsp;131 na Zeven un Scheeßl.

De nächste Autobahn is de Autobahn 1. De Opfohrt 48 Elsdörp liggt so bi söss Kilometer in’n Süüdwesten von Nindörp.

De nächste Bahnhoff is so bi 19 Kilometer wied weg in’n Süüdoosten de Bahnhoff Scheeßl an de Bahnlien Hamborg–Bremen. Fröher hett dat dichtbi ok en Bahnhoff an de Bahnlien Bremervöör–Wasra geven. Dat weer de Bahnhoff Elsdörp söven Kilometer in’n Süüdwesten. Personenverkehr hett dat dor von 1906 bet 1968 geven.

### Scholen

Fröher sünd de Kinner ut Nindörp na de Volksschool in Rüspel gahn. Vondaag gaht se op de Grundschool Elsdörp.

## Footnoten



## Weblenken

* Websteed över de Dörper Rüspel, Frankenbossel, Nindörp un Volkens (hoochdüütsch)
Ehestorf

**Ehestorf** is de hoochdüütsche Naam von

* Ehstörp, Oort in de Gemeen Rosengoorn in’n Landkreis Horborg, Neddersassen,
* Ehsdörp, Oort in de Gemeen Elsdörp in’n Landkreis Rodenborg, Neddersassen.
Hatz

**Hatz** () is en Dörp in de Gemeen Elsdörp (Samtgemeen Zeven) in’n Landkreis Rodenborg, Neddersassen.

## Geografie

In’n Noorden hett de Heisbeek sien Born, de in de Oost münnt, un in’n Süden de Bargelbeek, de in’n Buschhorstbeek münnt un de wedder in de Au-Meh. Na Süüdoosten flütt de Siebeek, de in’n Alpershusener Möhlenbeek münnt. Na Süüdoosten to liggt dat Hatzer un Sooteler Moor.

De Naveröörd sünd Rüspel un Nindörp in’n Noorden, Alpershusen in’n Oosten, Sootel, Olenhöben un Wittkopsbossel in’n Süüdoosten, Abbendörp in’n Süden, Bockhorst un Badenhorst in’n Süüdwesten, Ehsdörp un Elsdörp in’n Westen un Poitzendörp un Frankenbossel in’n Noordwesten.

## Historie

In’n Eersten Weltkrieg sünd acht Soldaten ut Hatz fullen oder vermisst un in’n Tweten Weltkrieg 21.

### Verwaltungsgeschicht

In de Franzosentied von 1810 bet 1814 hett de Oort to de Mairie Zeven in’n Kanton Zeven höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1885 to de Böörd Elsdörp in dat Amt Zeven tohöört. Na 1885 weer dat in’n Kreis Zeven. 1932 is dat Deel von’n Landkreis Bremervöör worrn un 1977 von’n Landkreis Rodenborg.

1929 is Ehsdörp Deel von de Gemeen Hatz worrn. To’n 1. Oktober 1949 is Ehsdörp denn aver wedder egenstännige Gemeen worrn.

Vör 1974 weer de Gemeen Hatz Maat von de Samtgemeen Elsdörp. De Gemeen un de Samtgemeen sünd an’n 1. März 1974 mit de Gemeenreform in Neddersassen oplööst un Deel von de Gemeen Elsdörp in de Samtgemeen Zeven worrn.

### Inwahnertall

### Religion

Hatz is evangeelsch-luthersch präägt un höört to dat Kaspel von de Allerhilligen-Kark in Elsdörp.

För de Kathoolschen is de Christ-König-Kark in Zeven tostännig, de siet 1. November 2006 to de Karkengemeen Corpus Christi in Rodenborg tohöört.

## Kultur

En Denkmaal för de Fullenen ut de twee Weltkrieg’ steiht an de Hauptstraat.

### Verenen

Hatz hett en Schüttenvereen tohoop mit Ehsdörp, de an’n 23. August 1919 grünnt worrn is.

## Weertschop un Infrastruktur

Hatz hett tohoop mit Ehsdörp en egene freewillige Füürwehr.

### Verkehr

Dör Hatz löppt de Kreisstraat 142, de in’n Westen in Elsdörp an de K&nbsp;126 un de Landsstraat 131 ran geiht un in’n Oosten na Homersen an de L&nbsp;130. De L&nbsp;131 geiht wieder na Zeven un Scheeßl un de L&nbsp;130 na Zittens.

De nächste Autobahn is de Autobahn 1. De Opfohrt 48 Elsdörp liggt so bi veer Kilometer in’n Süüdwesten von Hatz.

De nächste Bahnhoff is so bi 17 Kilometer wied weg in’n Süüdoosten de Bahnhoff Scheeßl an de Bahnlien Hamborg–Bremen. Fröher hett dat dichtbi ok en Bahnhoff an de Bahnlien Bremervöör–Wasra geven. Dat weer de Bahnhoff Elsdörp fiev Kilometer in’n Westen. Personenverkehr hett dat dor von 1906 bet 1968 geven.

### Scholen

De Kinner ut Hatz gaht op de Grundschool Elsdörp.

## Footnoten



## Weblenken

* Websteed över de Verenen in Hatz un Ehsdörp (hoochdüütsch)
Frankenbossel

**Frankenbossel** () is en Dörp in de Gemeen Elsdörp (Samtgemeen Zeven) in’n Landkreis Rodenborg, Neddersassen.

## Geografie

In’n Norden von’n Oort hett de Röhrsbeek sien Born un in’n Süüdoosten de Obeek. De beiden doot all beid in de Oost fleten. De Osenhorster Beek hett sien Born in’n Westen un münnt in de Meh-Au.

De Naveröörd sünd Adiek un Ahoff in’n Noorden, Wiertzen un Freyersen in’n Noordoosten, Rüspel, Volkens un Nindörp in’n Oosten, Hatz un Ehsdörp in’n Süüdoosten, Poitzendörp un Elsdörp in’n Süden, Bahnhoff Elsdörp, Osenhorst, Wist un Hoffkoh in’n Süüdwesten, Asp in’n Westen un Zeven un Wiersdörp in’n Noordwesten.

## Historie

### Verwaltungsgeschicht

In de Franzosentied von 1810 bet 1814 hett de Oort to de Mairie Zeven in’n Kanton Zeven höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1885 to de Böörd Elsdörp in dat Amt Zeven tohöört. Na 1885 weer dat in’n Kreis Zeven. 1932 is dat Deel von’n Landkreis Bremervöör worrn un 1977 von’n Landkreis Rodenborg.

De Gemeen weer Maat von de Samtgemeen Elsdörp un is an’n 1. März 1974 mit de Gemeenreform in Neddersassen an de Gemeen Elsdörp kamen.

### Inwahnertall

### Religion

Frankenbossel is evangeelsch-luthersch präägt un höört to dat Kaspel von de Allerhilligen-Kark in Elsdörp.

För de Kathoolschen is de Christ-König-Kark in Zeven tostännig, de siet 1. November 2006 to de Karkengemeen Corpus Christi in Rodenborg tohöört.

## Kultur

### Verenen

Frankenbossel hett en egene freewillige Füürwehr, de 1947 grünnt worrn is.

## Weertschop un Infrastruktur

### Verkehr

Dör Frankenbossel löppt de Kreisstraat 132, de in’n Noordwesten na Zeven an de Landsstraat 142 un över de L&nbsp;124 an de Bundsstraat 71 ran geiht un in’n Süüdoosten na Rüspel an de K&nbsp;130. In’n Süden föhrt en Straat na Elsdörp.

De nächste Autobahn is de Autobahn 1. De Opfohrt 48 Elsdörp liggt so fiev Kilometer in’n Süden von Frankenbossel.

De nächste Bahnhoff is so bi 18 Kilometer wied weg in’n Süüdoosten de Bahnhoff Scheeßl an de Bahnlien Hamborg–Bremen. Fröher hett dat dichter bi ok en Bahnhoff an de Bahnlien Bremervöör–Wasra geven. Dat weer de Bahnhoff Elsdörp fiev Kilometer in’n Süüdwesten. Personenverkehr hett dat dor von 1906 bet 1968 geven.

### Scholen

De Kinner ut Frankenbossel gaht op de Grundschool Elsdörp.

## Footnoten



## Weblenken

* Websteed över de Dörper Rüspel, Frankenbossel, Nindörp un Volkens (hoochdüütsch)
James Last

**Hans (James) Last** (* 17. April 1929 in Bremen; † 9. Juni 2015 in Palm Beach Gardens, Florida) weer en düütschen Jazzbassisten, Komponisten un Bandleader. Bekannt wurrn is he dör sien „Happy Party Sound“, de to den Easy-Listening-Stil tohören deit.. He hett bi 200 gollen un 17 platin Schallplaten kregen. 

## Leven un sien Weg as Musikus
Last is in de Helmholtzstraten in Bremen-Segelsbrugge as dat jungste Kind vun Martha un Louis Last boren wurrn. Sien Vadder weer eerst to See föhrt un hett later as Beamten bi de Bremer Stadtwerke arbeit. Mit Bernhard, Fred un Minna harr Louis dree Kinner vun siene eerste Fro mit in de Eh brocht. De weer jung storven. Mit Martha hett he denn Robert, Werner un Hans harrt. Sien Vadder speel in siene free Tied veel un geern Musik. In de Tied vun’n Tweeden Weltkrieg hett he an de Militärakademie in Bückeborg Musik lehrt. Na den Krieg hett he Kontrabass speelt un fung mit siene Bröer Robert un Werner bi dat nee Orchester vun Radio Bremen an. 1950, 1951 un 1952 is he to’n besten Bassbassisten vun Düütschland verklaart wurrn. 1955 is he na Hamborg umtrocken un hett dor as Arrangeur un Komponist for grote Orchesters, Instrumentalisten un Singers arbeit‘. He hett Waltraud Wiese freet un een Söhn un een Dochter mit ehr kregen. 

1963 hett he bi Polydor en Exklusivverdrag unnertekent un in’n Mai 1965 is siene eerste LP as James Last rutkamen: "Non Stop Dancing 65". Sunner, dat he dor um fraagt wurrn weer, harr de Platenfirma sien Vörnaam ännert (man 1966 keem noch en LP rut unner den Naam Hans Last: *Ännchen von Tharau bittet zum Tanz*). Man de *Happy Party Sound* vun James Last weer nu bekannt un sien Erfolg hett sik nich mehr upholen laten. Last hett 190 Originalplaten in jedet möögliche Genre ruutbrocht. As Komponisten hett he en poor Hunnert Melodien schreven, dormank Evergreens un Welthits as *Games that Lovers play*, *The Lonely Shepherd* , *Lingerin' On*, *Happy Heart*, *When the Snow is on the Roses* un *Fool*. 

Vun 1969 af an gung dat James-Last-Orchester up Tour, mit Weltreisen un ok lüttjere Rundtörns dör Europa. Allemol weer utverkofft. De Show is mit de Johren utwussen to en groot Spektakel. Last hett siene gollen un platin Platen dor for kregen, datt he in 150 Länner bi 80 Millionen Albums verkofft hett. 

Na en Eh vun 42 Johren hett he in’n Dezember 1997 siene Fro Waltraud verlaren. Se is an Krebs storven. In’n Juni 1999 hett he Christine Grundner ut München heiraat. Se weer 30 Johre jünger, as he. De beiden wohnden mol in West Palm Beach in Florida un mol in Hamborg. In Langenhoorn hett he hefft een Huus. Last hett vun siene Dochter twee Enkelsöhns un vun sien Söhn een Enkelsöhn un eene Enkeldochter harrt. 

Ofschoonst he oold weer, is Last bit tolest aktiv ween. 2013 weer he in Europa unnerwegens mit "The Last Tour 2013 - Einmal noch". Vun März 2015 af an stunn en Tournee dör Düütschland, Öösterriek, Däänmark un dat Vereenigte Königriek up dat Programm. Sien lestet Kunzert hett he an’n 26. April 2015 in Köln geven.

## Belege


## Weblenken
Bradley Cooper

**Bradley Charles Cooper** (* 5. Januar 1975 in Philadelphia, Pennsylvania) is en US-amerikaanschen Film- un Theaterschauspeler.

Bekannt wurr Cooper mit sien Rull in den Film *[[The Hangover]]*, de wegen sien Spood twee Fortsetzungen nah sück truck. Van 2013 bit 2015 weer Cooper bi de Oscars dree Johr nahnanner as best Hööft- oder Nebendorsteller nomineert.

## Filmografie (Utwahl)
* 2001: *[[Wet Hot American Summer]]* - Ben
* 2002: *[[My Little Eye]]* - Travis Patterson
* 2002: *[[Bending All the Rules]]* - Jeff
* 2003: *[[The Last Cowboy]]* - Morgan Murphy
* 2004: *[[I Want to Marry Ryan Banks]]* - Todd Doherty
* 2005: *[[Wedding Crashers]]* - Zachary "Sack" Lodge
* 2006: *[[Failure to Launch]]* - Demo
* 2007: *[[The Comebacks]]* - Cowboy
* 2008: *[[The Midnight Meat Train]]* - Trash
* 2008: *[[The Rocker]]* - Trash Grice
* 2008: *[[Yes Man]]* - Peter
* 2008: *[[Older than America]]* - Luke
* 2009: *[[He's Just Not That Into You]]* -  Ben
* 2009: *[[The Hangover]]* - Philip "Phil" Wenneck
* 2009: *[[All About Steve]]* - Steve Gunders 
* 2009: *[[New York, I Love You]]* - Gus Cooper
* 2009: *[[Case 39]]* - Douglas J. Ames
* 2010: *[[Valentine's Day]]* - Holden Bristow
* 2010: *[[The A-Team]]* - Templeton Arthur "The Faceman" Peck
* 2010: *[[Brother's Justice]]* - Bradley Cooper/Dwight Sage
* 2011: *[[Limitless]]* - Edward "Eddie" Morra
* 2011: *[[The Hangover Part II]]* - Philip "Phil" Wenneck
* 2012: *[[Hit and Run]]* - Alex Dimitri
* 2012: *[[Silver Linings Playbook]]* - Patrick "Pat" Solatano, Jr.
* 2012: *[[The Words]]* - Rory Jansen
* 2013: *[[The Place Beyond the Pines]]* - Avery Cross
* 2013: *[[The Hangover Part III]]* - Philip "Phil" Wenneck
* 2013: *[[American Hustle]]* - Richard "Richie" DiMaso
* 2014: *[[Guardians of the Galaxy]]* - Rocket
* 2014: *[[Serena]]* - George Pemperton
* 2014: *[[American Sniper]]* - Chris Kyle
* 2015: *[[Aloha (Film)|Aloha]]* - Brian Gilcrest

## Weblenken
Möhlo

**Möhlo** () is en Hoff in de Gemeen Rhaar (Samtgemeen Sürsen) in’n Landkreis Rodenborg, Neddersassen. De Oort höört polietsch al von öllers bi Rhaar mit bi.

## Geografie

Möhlo liggt an’n Rharer Möhlenbeek, de tweehunnert Meter in’n Süden in’n Rummeldeisbeek münnt.

De Naveröörd sünd Oostrhaar in’n Noorden, Rockst in’n Oosten, Rohreis in’n Süden, Hanst in’n Süüdwesten, Rhaar in’n Westen un Glinst in’n Noordwesten.

## Historie

### Verwaltungsgeschicht

In de Franzosentied von 1810 bet 1814 hett de Oort to de Mairie Karktimk in’n Kanton Otterbarg höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1885 to de Böörd Rhaar in dat Amt Zeven tohöört. Na 1885 weer dat in’n Kreis Zeven. 1932 is dat Deel von’n Landkreis Bremervöör worrn un 1977 von’n Landkreis Rodenborg.

De Oort is an’n 1. März 1974 as Deel von de Gemeen Rhaar mit de Gemeenreform in Neddersassen an de ne’e, gröttere Gemeen Rhaar kamen.

### Inwahnertall

### Religion

Möhlo is evangeelsch-luthersch präägt un höört to dat Kaspel von de Gallus-Kark in Rhaar.

För de Kathoolschen is de Christ-König-Kark in Zeven tostännig, de siet 1. November 2006 to de Karkengemeen Corpus Christi in Rodenborg tohöört.

## Weertschop un Infrastruktur

### Verkehr

An Möhlo langs löppt de Kreisstraat 119, de in’n Noordoosten över Rockst un Granst na Sürsen an de Bundsstraat 71 geiht un in’n Westen in Rhaar an de Landsstraat 122 ran. Von de K&nbsp;119 geiht in Rockst na Süüdoosten de K&nbsp;143 na Zeven hen af. De L&nbsp;122 geiht von Rhaar in’n Noordwesten över Glinst un Korlshöben na Gnarrenborg an de B&nbsp;74 un in’n Süüdoosten över Oostereis na Zeven.

De nächste Autobahn is de Autobahn 1. De Opfohrt 48 Elsdörp liggt so 20 Kilometer in’n Süüdoosten von Möhlo.

De nächste Bahnhoff is so bi 21 Kilometer wied weg in’n Noorden de Bahnhoff Heesdörp an de Bahnlien Bremerhoben–Buxthu. Fröher hett dat in de Neegd ok en Bahnhoff an de Bahnlien Wilst–Töst geven. De weer söss Kilometer in’n Süden in Rohreis. Personenverkehr hett dat dor von 1917 bet 1964 geven.

## Footnoten
Good Hanst

Dat **Good Hanst** () weer en Eddelgood in Hanst in de Gemeen Breddörp (Samtgemeen Tarms), Landkreis Rodenborg, Neddersassen.

## Historie

Dat Gericht Hanst weer in Besitt von de Familie von Issendörp. In dat 17. Johrhunnert hett de Familie sik op en Meierhoff in Hanst dallaten un dor dat Good Hanst begrünnt. Later hett de Familie Macphail dat Good övernahmen un in dat 19. Johrhunnert is dat Good ingahn.

De Herrn von Good Hanst weren Gerichtsherrn över dat Patrimonialgericht Rhaar.

### Verwaltungsgeschicht

Dat Good hett vör 1885 to de Böörd Rhaar in dat Amt Zeven tohöört. Na 1885 weer dat in’n Kreis Zeven. 1932 is dat Deel von’n Landkreis Bremervöör worrn un 1977 von’n Landkreis Rodenborg.

Dat Good is an’n 1. März 1974 as Deel von de Gemeen Hanst mit de Gemeenreform in Neddersassen an de Gemeen Breddörp kamen.

### Inwahnertall

### Religion

Dat Good Hanst is evangeelsch-luthersch präägt un höört to dat Kaspel von de Gallus-Kark in Rhaar.

För de Kathoolschen is de Christ-König-Kark in Zeven tostännig, de siet 1. November 2006 to de Karkengemeen Corpus Christi in Rodenborg tohöört.

## Literatur

* Elfriede Bachmann: *Das ehemalige Issendorffsche Gut Hanstedt (Börde Rhade) im Landkreis Rotenburg (Wümme).* In: *[[Stader Jahrbuch]]* 1997/1998, Sieden 95–151
* Elfriede Bachmann: *Hanstedt und die Börde Rhade im Landkreis Rotenburg (Wümme).* Stood 2000, ISBN 3-931879-06-2
## Footnoten
Hanst (Landkreis Rodenborg)

**Hanst** () is en Dörp in de Gemeen Breddörp (Samtgemeen Tarms) in’n Landkreis Rodenborg, Neddersassen.

## Geografie

Hanst liggt op de Zevener Geest. Dör den Oort flütt de Hanster Möhlengraven, de later in’n Rummeldeisbeek münnt. Von rechts münnt in Hanst de Möhlenbrooksbeek in’n Hanster Möhlengraven.

De Naveröörd sünd Rhaar mit Oostrhaar un Möhlo in’n Noordoosten, Rohreis un Oostereis in’n Oosten, Ehbrook un Balkenweed in’n Süüdoosten, Breddörp in’n Süden, Heudorp un Oostersood in’n Westen un Korlshöben un Glinst in’n Noordwesten.

## Historie

### Verwaltungsgeschicht

In de Franzosentied hett de Oort toeerst 1810 bet 1811 binnen dat Königriek Westfalen to de Mairie Hanst in’n Kanton Hanst höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Karktimk in’n Kanton Otterbarg.

De Oort hett vör 1885 to de Böörd Rhaar in dat Amt Zeven tohöört. Na 1885 weer dat in’n Kreis Zeven. 1932 is dat Deel von’n Landkreis Bremervöör worrn un 1977 von’n Landkreis Rodenborg.

De Oort is an’n 1. März 1974 mit de Gemeenreform in Neddersassen Deel von de Gemeen Breddörp worrn.

### Inwahnertall

### Religion

Hanst is evangeelsch-luthersch präägt un höört to dat Kaspel von de Gallus-Kark in Rhaar.

För de Kathoolschen is de Christ-König-Kark in Zeven tostännig, de siet 1. November 2006 to de Karkengemeen Corpus Christi in Rodenborg tohöört.

## Weertschop un Infrastruktur

Hanst hett en egene freewillige Füürwehr.

### Verkehr

Dör Hanst löppt de Kreisstraat 114, de in’n Noordoosten na Rhaar an de Landsstraat 122 geiht un in’n Süden över Breddörp un Hepst na Tarmst an de L&nbsp;133. De L&nbsp;122 geiht in’n Noordwesten över Glinst un Korlshöben na Gnarrenborg an de B&nbsp;74 un in’n Süüdoosten över Oostereis na Zeven an de Bundsstraat 71. Von Breddörp ut geiht von de K&nbsp;114 ut na Noordwesten de K&nbsp;135 af, de na Oostersood löppt. Ans gifft dat von Hanst ut en lüttjere Straat na Rohreis.

De nächste Autobahn is de Autobahn 1. De Opfohrt 48 Elsdörp liggt so 23 Kilometer in’n Süüdoosten von Hanst.

De nächste Bahnhoff is so bi 24 Kilometer wied weg in’n Westen de Bahnhoff Olenbüttel an de Bahnlien Bremen–Bremerhoben. Fröher hett dat in de Neegd ok Bahnhööv an de Bahnlien Wilst–Töst geven. De weren veer Kilometer in’n Süüdoosten de Bahnhoff Rohreis un de Bahnhoff Breddörp. Personenverkehr hett dat dor von 1917 bet 1964 geven.

## Footnoten
Hanstedt

**Hanstedt** is de hoochdüütsche Naam von

* Hanstää, Oort in de Gemeen Hanstää in’n Landkreis Horborg, Neddersassen,
* Hanst, Oort in de Gemeen Hanst in’n Landkreis Ülzen, Neddersassen,
* Hanst, Oort in de Gemeen Breddörp in’n Landkreis Rodenborg, Neddersassen,
* Hanstäe, Oort in de Gemeen Wilshusen in’n Landkreis Ollnborg, Neddersassen,
* Hanster, Oort in de Stadt Ülzen in’n Landkreis Ülzen, Neddersassen.
Hanst

**Hanst** betekent

* Hanst, Oort in de Gemeen Hanst in’n Landkreis Ülzen, Neddersassen,
* Hanst, Oort in de Gemeen Breddörp in’n Landkreis Rodenborg, Neddersassen.

Kiek ok bi: Hanstedt.
Ahausen

**Ahausen** betekent

* Ahausen, Oort in de Gemeen Bermatingen in’n Bodenseekreis, Baden-Württemberg,
* Ahausen, Oort in de Stadt Landau an der Isar in’n Landkreis Dingolfing-Landau, Bayern,
* Ahausen, Oort in de Stadt Weilburg in’n Landkreis Limburg-Weilburg, Hessen.

Dat is ok de hoochdüütsche Naam von

* Ahusen, Gemeen in’n Landkreis Rodenborg, Neddersassen,
* Ahusen, Oort in de Gemeen Essen in’n Landkreis Cloppenborg, Neddersassen,
* Asen, Oort in de Stadt Bessenbrügge in’n Landkreis Ossenbrügge, Neddersassen,
* Ausen, Oort in de Gemeen Weyhe in’n Landkreis Deefholt, Neddersassen,
* Slott Ahusen, Slott in de Gemeen Finnentrop in’n Kreis Olpe, Noordrhien-Westfalen.

**Ahausen** is de Familiennaam von

* Maximilian von Schade-Ahausen genannt von Rump (1848–1883), düütschen Afornten.
Tiste

**Tiste** betekent

* Río Tiste, Stroom in Honduras, de in’n Río Chamelecón münnt.

Dat is ok de hoochdüütsche Naam von

* Tiss, Gemeen in’n Landkreis Rodenborg, Neddersassen.
Rohreis

**Rohreis** () is en Dörp in de Gemeen Rhaar (Samtgemeen Sürsen) in’n Landkreis Rodenborg, Neddersassen. Bi Rohreis höört von öllers al ok de lüttje Oort Balkenweed mit to.

## Geografie

In’n Oosten flütt de Hunnbeek an Rohreis langs, de in’n Noorden in’n Rummeldeisbeek münnt.

De Naveröörd sünd Rockst un Godenst in’n Noordoosten, Baadmöhlen, Oostereis un Schohöben in’n Süüdoosten, Wentel un Karktimk in’n Süden, Hepst, Balkenweed, Ehbrook un Breddörp in’n Süüdwesten, Hanst in’n Westen un Rhaar un Oostrhaar in’n Noordwesten.

## Historie

### Verwaltungsgeschicht

In de Franzosentied von 1810 bet 1814 hett de Oort to de Mairie Karktimk in’n Kanton Otterbarg höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1885 to de Böörd Rhaar in dat Amt Zeven tohöört. Na 1885 weer dat in’n Kreis Zeven. 1932 is dat Deel von’n Landkreis Bremervöör worrn un 1977 von’n Landkreis Rodenborg.

De Oort is an’n 1. März 1974 mit de Gemeenreform in Neddersassen an de Gemeen Rhaar kamen.

### Inwahnertall

### Religion

Rohreis is evangeelsch-luthersch präägt un höört to dat Kaspel von de Gallus-Kark in Rhaar.

För de Kathoolschen is de Christ-König-Kark in Zeven tostännig, de siet 1. November 2006 to de Karkengemeen Corpus Christi in Rodenborg tohöört.

## Kultur

### Verenen

Rohreis hett en egene freewillige Füürwehr, de an’n 18. Januar 1952 grünnt worrn is, un en Schüttenvereen. De eerste Vereen is 1919 tohoop mit Rhaar as Schüttenvereen Rhaar un Ümgegend grünnt worrn. 1922 hett sik Rohreis in’n Stried von Rhaar trennt un sien egen Vereen grünnt.

## Weertschop un Infrastruktur

### Verkehr

Dör Rohreis löppt de Landsstraat 122, de in’n Noordwesten över Rhaar bi Gnarrenborg an de Bundsstraat 74 ran löppt. In’n Süüdoosten geiht de L&nbsp;122 över Oostereis un Baadmöhlen na Zeven un dor an de Bundsstraat 71. In’n Süden löppt en lüttjere Straat över Balkenweed na Karktimk.

De nächste Autobahn is de Autobahn 1. De Opfohrt 48 Elsdörp liggt so 19 Kilometer in’n Süüdoosten von Rohreis.

De nächste Bahnhoff is so bi 25 Kilometer wied weg in’n Noorden de Bahnhoff Heesdörp an de Bahnlien Bremerhoben–Buxthu. Fröher hett dat in Rohreis ok en Bahnhoff an de Bahnlien Wilst–Töst geven. De leeg knapp twee Kilometer in’n Süden von’n Oort. Personenverkehr hett dat dor von 1917 bet 1964 geven.

## Footnoten
Johann Friedrich Naumann

**Johann Friedrich Naumann** (* 14. Februar 1780 in Ziebigk; † 15. August 1857 ok dor) weer en düütschen Ornithologen. He warrt ankeken as de Mann, de den Grund leggt hett for de Vagelkunne in Middeleuropa. 

Johann Friedrich is as eersten vun dree Söhns vun den Buern Johann Andreas Naumann in dat Dorp Ziebigk, bi 10 km süüdööstlich vun Köthen to Welt kamen. Al mit 10 Johren konn he unbannig goot Vagels teken. Mit tein Johren is he vun de Scholen in Ziebigk runner gahn un hett de Scholen in Dessau besocht. Man in datsülvige Johr (oder eerst 1794) möss he de School afbreken un sien Vadder up’n Hoff hölpen. Dor hett he de Gelegenheit bi funnen, sik mit de Vagels dor umto to befaten. 1815 is sien eerst Book 
*[[Taxidermie]]* rutkamen. Dor hett he de Methode in verklaart, wie he Vagels utstoppen dö. Later hett he de meisten Kopperstiche for de *Naturgeschichte der Vögel Deutschlands* vun sien Vadder Johann Andreas Naumann maakt. An un for sik weer dat sien egen Wark, man sien Vadder to Ehren hett he dat unner den sien Naam rutgahn laten. Sien Broder Carl Andreas Naumann hett sien Forschungen unnerstütt un dor Vagels for fungen oder schaten.
Good Bokel

Dat **Good Bokel** is en Eddelgood in Bokel in de Gemeen Jeem (Samtgemeen Zeven) in’n Landkreis Rodenborg, Neddersassen.

## Historie

Dat Good Bokel kummt 1219 toeerst in de Oorkunnen vör un hett de Familie von Borgh tohöört. 1641 hett de Familie von Düring dat Good övernahmen un hunnert Johr later de Familie Marschalck von Bachtenbrock. Carl Detlev Marschalck von Bachtenbrock harr blots een Dochter (Ingeborg) un as he 1864 doodbleven is, is dat Good an Ingeborg ehren Mann Emil Ferdinand Victor von Hammerstein-Gesmold gahn. Sietdem is de Familie von Hammerstein-Gesmold Besitter von dat Good.

Dat Goodshuus von 1642 is later afbrennt un op de olen Fundamenten wedder nee opboot worrn. 1725 is en tosätzlich Neddersassenhuus op dat Gelänn von dat Good boot worrn, 1794 en Haverschüün un 1852 noch en tosätzliche grote Schüün.

De Riekskanzler Paul von Hindenburg weer en Fründ von Carl von Hammerstein-Gesmold un is fakener för de Jagd in Bokel ween.

Dat Good hett (Stand 1999) en Grött von 202 Hektar. 110 Hektar warrt för de Bueree bruukt, 40 Hektar för de Forstweertschop un 52 sünd Moor.

### Goodsherrn

* –1818: Carl Friedrich von Marschalck
* 1818–1858: Otto Alexander Marschalck von Bachtenbrock
* 1858–1864: Carl Detlev Marschalck von Bachtenbrock
* 1864–1894: Emil Ferdinand Victor von Hammerstein-Gesmold
* 1894–1932: Carl von Hammerstein-Gesmold
* 1932–30. November 1972: Frithjof Günther Emil Ferdinand von Hammerstein-Gesmold
* 30. November 1972–: Carl-Detlev Freiherr von Hammerstein

### Verwaltungsgeschicht

De Oort hett vör 1885 to de Böörd Jeem in dat Amt Zeven tohöört. Na 1885 weer dat in’n Kreis Zeven. 1932 is dat Deel von’n Landkreis Bremervöör worrn un 1977 von’n Landkreis Rodenborg.

### Inwahnertall

### Religion

Dat Good Bokel is evangeelsch-luthersch präägt un höört to dat Kaspel von de Margarethenkark in Jeem.

För de Kathoolschen is de Christ-König-Kark in Zeven tostännig, de siet 1. November 2006 to de Karkengemeen Corpus Christi in Rodenborg tohöört.

## Footnoten
Wennbossel (Landkreis Rodenborg)

**Wennbossel** () is en lütten Oort in de Gemeen Oostereis (Samtgemeen Sürsen) in’n Landkreis Rodenborg, Neddersassen. De Oort höört polietsch al von öllers bi Oostereis mit bi.

## Geografie

In’n Süüdwesten von Wennbossel liggt de Ummel. Dichtbi doot de Hunnbeek un de Hollenbeek vörbifleten. De Hunnbeek münnt in’n Noordwesten in’n Rummeldeisbeek un de Hollenbeek in’n Oosten in de Baad.

De Naveröörd sünd Oostereis in’n Noordoosten, Baadmöhlen mit Övelgünn in’n Oosten, Schohöben un Badenst in’n Süüdoosten, Oostertimk, Karktimk un Wentel in’n Süden, Hepst in’n Süüdwesten, Balkenweed, Ehbrook un Breddörp in’n Westen un Rohreis in’n Noordwesten.

## Historie

### Verwaltungsgeschicht

In de Franzosentied von 1810 bet 1814 hett de Oort to de Mairie Karktimk in’n Kanton Otterbarg höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1859 to de Böörd Sürsen in dat Amt Zeven tohöört. Mit de Verwaltungsreform 1859 is dat ole Kaspel Sürsen ut dat Amt Zeven in dat Amt Bremervöör wesselt. Dör en Verordnung von’n 22. Juni 1859 is Wennbossel wedder an dat Amt Zeven gahn. Na 1885 weer dat in’n Kreis Zeven. 1932 is dat Deel von’n Landkreis Bremervöör worrn un 1977 von’n Landkreis Rodenborg.

De Oort is an’n 1. März 1974 as Deel von de Gemeen Oostereis mit de Gemeenreform in Neddersassen an de ne’e, gröttere Gemeen Oostereis kamen.

### Inwahnertall

### Religion

Wennbossel is evangeelsch-luthersch präägt un höört to dat Kaspel von de Lamberti-Kark in Sürsen.

För de Kathoolschen is de Christ-König-Kark in Zeven tostännig, de siet 1. November 2006 to de Karkengemeen Corpus Christi in Rodenborg tohöört.

## Weertschop un Infrastruktur

### Verkehr

Wennbossel liggt an en Blangenstraat von de Landsstraat 122, de in’n Noordwesten över Rohreis un Rhaar bi Gnarrenborg an de Bundsstraat 74 ran löppt. In’n Süüdoosten geiht de L&nbsp;122 över Baadmöhlen na Zeven un dor an de Bundsstraat 71.

De nächste Autobahn is de Autobahn 1. De Opfohrt 48 Elsdörp liggt so 18 Kilometer in’n Süüdoosten von Wennbossel.

De nächste Bahnhoff is so bi 24 Kilometer wied weg in’n Noorden de Bahnhoff Heesdörp an de Bahnlien Bremerhoben–Buxthu. Fröher hett dat direkt in Wennbossel ok en Bahnhoff an de Bahnlien Wilst–Töst geven. De Bahnhoff hett Bahnhoff Oostereis heten. Personenverkehr hett dat dor von 1917 bet 1964 geven.

## Footnoten
Carl-Detlev von Hammerstein

**Carl-Detlev Freiherr von Hammerstein** (ok *Charly von Hammerstein* nöömt; * 26. Januar 1938 op Good Bokel) is en düütschen Politiker von de CDU.

Von Hammerstein is 1938 as dat twete von söven Kinner von Ellinor Böcking (4. Juni 1911–26. Mai 2004) un Frithof von Hammerstein-Gesmold (29. April 1902–14. Oktober 1977) op Good Bokel boren. Na de Mittlere Reife hett he en Lehr maakt, mit de he 1961 staatlich prüften Landweert worrn is. 1966 hett he en Meester in Bueree maakt. Von 1964 af an hett he as Buur un Forstweert sülvstännig dat Good Bokel bedreven.

He weer Maat in’n Opsichtsraad von de Landbell AG un Vörsitter von’n Opsichtsraad bi de Concordia-Versekerungsgrupp. Vondaag is he Viezvörsitter von’n Opsichtsraad bi de InCity Immobilien AG.

Von Hammerstein hett in’n Sommer 1968 Lily Gräfin von der Schulenburg ut dat Huus Lodersleben (1937–2015) freet, mit de he dree Kinner harr.

## Politik

Hammerstein is 1975 in de CDU rin un weer koopteert Maat von de CDU-Kreisverbänn Oosterholt un Veern un von’n CDU-Bezirksverband Stood. Von’n 9. April 1984 bet 1987 un denn wedder von 1990 bet 2002 (teihnte un twölvte bet 14. Wahlperiood) weer he Afornten von’n düütschen Bundsdag. In de teihnte Wahlperiood is he as Narücker för Heinrich Franke in’n Bundsdag kamen. In de twölvte bet 14. Wahlperiood is he denn över de CDU-Landslist in Neddersassen in’n Bundsdag intagen.

## Weblenken